Official Journal L 345 , 29/12/2001 P. 0020 - 0022



Komisijas Regula (EK) Nr. 2590/2001 (2001. gada 21. decembris), ar ko apstiprina Šveicē pirms importēšanas Eiropas Kopienā veicamas darbības, lai pārbaudītu atbilstību attiecībā uz tirdzniecības standartiem, kurus piemēro svaigiem augļiem un dārzeņiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju1, kurā jaunākie grozījumi izdarīti ar Komisijas Regulu (EK) Nr. 911/20012, un jo īpaši tās 10. pantu, tā kā: (1) Komisijas 2001. gada 12. jūnija Regula (EK) Nr. 1148/2001 par atbilstības pārbaudēm attiecībā uz tirdzniecības standartiem, ko piemēro svaigiem augļiem un dārzeņiem3, kurā jaunākie grozījumi izdarīti ar Regulu (EK) Nr. 2379/20014, paredz nosacījumus, ar kādiem Komisija var apstiprināt pārbaudes darbības, ko veikušas atsevišķas ārpus Kopienas valstis, kuras to pieprasa, pirms importēšanas Kopienā saskaņā Regulas (EK) Nr. 1148/2001 7. pantā noteiktajiem nosacījumiem. (2) Šveices iestādes Komisijai nosūtīja pieprasījumu par to pārbaudes darbību apstiprināšanu, ko veikusi Office fédéral de l'agriculture uzraudzībā esošā iestāde Qualiservice. Tas nosaka, ka minētajai iestādei ir nepieciešamais personāls, aprīkojums un iekārtas, lai veiktu pārbaudes, ka tā izmanto metodes, kas ir līdzvērtīgas Regulas (EK) Nr. 1148/2001 9. pantā minētajām metodēm, un ka no Šveices uz Kopienu eksportētajiem svaigiem augļiem un dārzeņiem jāatbilst Kopienas tirdzniecības standartiem. (3) Dalībvalstu nosūtītā un Komisijas rīcībā esošā informācija parāda, ka laika posmā no 1997. gada līdz 2000. gadam svaigu augļu un dārzeņu imports no Šveices tirdzniecības standartiem neatbilda nosacīti retos gadījumos. (4) Vairākus gadus Šveices kontroles iestādes un to uzraudzības iestādes ir regulāri piedalījušās centienos, lai vienotos par tirdzniecības standartiem augļiem un dārzeņiem, piemēram, Apvienoto Nāciju Organizācijas Eiropas Ekonomikas komisijas (ANO/EEK) Darba grupa ātri bojājošos produktu pārstrādes standartizācijai un kvalitātes uzlabošanai un ESAO Shēma starptautisko standartu piemērošanai augļiem un dārzeņiem. (5) Šveices veiktais svaigu augļu un dārzeņu imports no Kopienas nav pakļauts kvalitātes pārbaudei pirms laišanas brīvā apritē Šveices tirgū. (6) 10. pants Nolīgumā par lauksaimniecības produktu tirdzniecību starp Eiropas Kopienu un Šveices Konfederāciju paredz, ka Kopienai ir jāatzīst Office fédéral de l'agriculture uzraudzībā veiktās pārbaudes, tostarp pārbaudes attiecībā uz produktiem, kuru izcelsme ir Kopienā un kuri ir reeksportēti no Šveices uz Kopienu. Būtu jāievieš attiecīgie minētā nolīguma noteikumi pirms tos piemēro, un tātad būtu jāpiešķir atkāpe no Regulas (EK) Nr. 1148/2001 attiecībā uz to produktu izcelsmi, par kuriem var piešķirt šo atkāpi. (7) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants 1. Šveices veiktās pārbaudes par atbilstību attiecībā uz tirdzniecības standartiem svaigiem augļiem un dārzeņiem no Šveices apstiprina saskaņā ar Regulas (EK) Nr. 1148/2001 7. panta 1. punktā noteiktajiem nosacījumiem. 2. Atkāpjoties no Regulas (EK) Nr. 1148/2001 7. panta 1. punkta, 1. punkts attiecas arī uz Kopienas izcelsmes augļiem un dārzeņiem, kas reeksportēti no Šveices Kopienā. 3. Šā panta 1. un 2. punktu nepiemēro citrusaugļiem. 2. pants Oficiālā kontaktiestāde Šveicē, kuras uzraudzībā pārbaudes darbības ir veiktas, un kontroles iestādes, kas atbildīgas par šo pārbaužu veikšanu, kā noteikts Regulas (EK) Nr. 1148/2001 7. panta 2. punktā, ir minētas šīs regulas I pielikumā. 3. pants Regulas (EK) Nr. 1148/2001 7. panta 3. punkta otrajā daļā minētie sertifikāti, kas izsniegti pēc šīs regulas 1. pantā minēto pārbaužu veikšanas, ir jānoformē, izmantojot veidlapas atbilstoši šīs regulas II pielikumā minētajam paraugam. 4. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Tā stājas spēkā dienā, kad publicē Eiropas Kopienu Oficiālā Vēstneša C sērijā Regulas (EK) Nr. 1148/2001 7. panta 8. punktā minēto paziņojumu par administratīvās sadarbības izveidi starp Eiropas Kopienu un Šveici. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 21. decembrī Komisijas vārdā Komisijas loceklis Franz Fischler I PIELIKUMS Oficiālā kontaktiestāde atbilstoši Regulas (EK) Nr. 1148/2001 7. panta 2. punktam: Office fédéral de l'agriculture Département fédéral de l'économie Mattenhofstrasse 5, CH-3003 Berne Tālr.: (41-31) 324 84 21 Fakss: (41-31) 323 05 55 Kontroles iestāde atbilstoši Regulas (EK) Nr. 1148/2001 7. panta 2. punktam: Qualiservice Srl Kapellenstrasse 5 Case postale 7960 CH-3001 Berne Tālr.: (41-31) 385 36 90 Fakss: (41-31) 385 36 99 II PIELIKUMS Sertifikāta paraugs atbilstoši Regulas (EK) Nr. 1148/2001 7. panta 3. punktam 1. Tirgotājs Atbilstības sertifikāts Nr. tirdzniecības standartiem, kas piemērojami augļiem un dārzeņiem, kā noteikts Regulā (EK) Nr. 2200/96 Šo sertifikātu var izmantot vienīgi kontroles iestādes 2. Iepakotājs, kas norādīts uz iepakojuma (ja nav tas pats, kas tirgotājs) 3. Kontroles iestāde SEE TIF FOR IMAGE Qualiservice GmbH Postfach 7960 3001 Berne 4. Pārbaudes vieta/izcelsmes valsts1 5. Galamērķa reģions vai valsts 6. Transportlīdzeklis 7. Iekšēja Imports Eksports 8. Iepakojumi (skaits un veids) 9. Produkta veids (šķirne, ja ir standarta suga) 10. Kvalitātes kategorija 11. Kopējais bruto/neto svars kilogramos2 12. Iepriekšminētā kontroles iestāde pēc paraugu pārbaudes apliecina, ka iepriekšminētās preces pārbaudes laikā atbilst spēkā esošajiem kvalitātes standartiem, kā noteikts Regulas (EK) Nr. 2200/96 2. pantā Paredzētais muitas punkts: ievedot/izvedot2............................................................ Kontroles iestādes zīmogs Spēkā esamības laiks: .....................dienas Izdošanas vieta un diena: .. Inspektors: (vārds drukātiem burtiem) Paraksts: Tirgotāja paraksts: 13. Piezīmes Pārbaudes laiks: . no . uz km .......... Šī kopija: Balta (oriģināls): Rozā: Dzeltena: Zaļa: SEE TIF FOR IMAGE Paredzēta: Saņēmējs Nosūtītājs Qualiservice Inspektors 1 OV L 297, 21.11.1996., 1. lpp. 2 OV L 129, 11.5.2001., 3. lpp. 3 OV L 156, 13.6.2001., 9. lpp. 4 OV L 321, 6.12.2001., 15. lpp. 1 Ja preces tiek reeksportētas, norādīt izcelsmi 9. ailē. 2 Lieko svītrot.